
«Жоғары және (немесе) жоғары оқу орнынан кейінгі білім беру ұйымдарында білім алушыларға тегін жатақхана ұсыну» мемлекеттік қызметі Қазақстан Республикасы Ғылым және жоғары білім министрінің 2022 жылғы 30 желтоқсандағы № 219 «Жоғары және жоғары оқу орнынан кейінгі білім беру ұйымдарының жатақханаларындағы орындарды бөлу қағидаларын бекіту туралы» бұйрығына, сондай-ақ Қазақстан Республикасы Білім және ғылым министрінің 2016 жылғы 22 қаңтардағы № 66 бұйрығына сәйкес жүзеге асырылады.
2026 жылы «Сәрсен Аманжолов атындағы Шығыс Қазақстан университеті» КЕАҚ-да білім алушыларды Студенттер үйлеріндегі орындармен қамтамасыз ету жұмыстары белгіленген талаптарға және әлеуметтік осал санаттағы білім алушылардың басымдық құқықтарына сәйкес жатақханалардағы орындарды бөлу жөніндегі конкурстық комиссияның шешімдері негізінде жүргізілді.
2026 жылы Студенттер үйлеріндегі орындармен қамтамасыз етілген білім алушылардың жалпы саны 1219 адамды құрады. Оның ішінде 369 білім алушыға мемлекеттік қызмет Жоғары білім берудің бірыңғай платформасы (ЖБББП) арқылы көрсетілді.
Мемлекеттік қызмет көрсету аясында жетім балалар мен ата-анасының қамқорлығынсыз қалған балалар санатындағы 16 білім алушы университеттің Студенттер үйлерінде тегін тұру мүмкіндігімен қамтамасыз етілді.


